Пасля службы ў пагранічных войсках хлопец уладкаваўся слесарам у абаротнае лакаматыўнае дэпо Круляўшчызна. Праз месяц яго накіравалі на вучобу ў Гомель, ужо потым Міхаіл стаў працаваць памочнікам машыніста. Праз паўгода ажаніўся. Па сямейных абставінах прыйшлося змяніць месца жыхарства і перавесціся ў Маладзечна. Але, пажыўшы там два гады, адчуў, што зноў цягне на радзіму. Маладая сям’я прыняла рашэнне вярнуцца ў вёску.